CELEX: 32006R1134
Language: mt
Date: 2006-07-25 00:00:00
Title: 1134/2006/KE: Regolament tal-Kummissjoni (KE) Nru 1134/2006 tal- 25 ta' Lulju 2006 li jemenda u jikkoreġi r-Regolament (KE) Nru 795/2004 li jippreskrivi regoli dettaljati għall-implimentazzjoni tal-iskema ta' ħlas waħdieni stipulata fir-Regolament tal-Kunsill (KE) Nru 1782/2003

9.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  355
               
            REGOLAMENT TAL-KUMMISSJONI (KE) Nru 1134/2006
      tal-25 ta' Lulju 2006
      li jemenda u jikkoreġi r-Regolament (KE) Nru 795/2004 li jippreskrivi regoli dettaljati għall-implimentazzjoni tal-iskema ta' ħlas waħdieni stipulata fir-Regolament tal-Kunsill (KE) Nru 1782/2003
      IL-KUMMISSJONI TAL-KOMUNITAJIET EWROPEJ,
      Wara li kkunsidrat t-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (1), u b'mod partikolari l-Artikoli 145 (d) u l-Artikolu 155 tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 795/2004 tal-21 ta' April 2004 li jippreskrivi regoli dettaljati għall-implimentazzjoni ta'l-iskema ta' ħlas waħdieni li hemm provvediment dwaru fir-Regolament tal-Kunsill (KE) Nru 1782/2003 li jistabbilixxi regoli komuni għal sistemi ta' sostenn dirett taħt il-politika agrikola komuni u li jistabbilixxi ċerti skemi ta' sostenn għall-bdiewa (2) jintroduċi regoli għall-implimentazzjoni ta' l-iskema ta' ħlas waħdieni mill-2005.
               
            
                  (2)
               
               
                  L-Anness I tar-Regolament (KE) Nru 795/2004 jistabbilixxi d-data li minnha l-uċuħ tar-raba' sekondarji jistgħu jkunu temporanjament awtorizzati fir-reġjuni fejn is-soltu ċ-ċereali jinħasdu kmieni minħabba raġunijiet klimatiċi, skond l-Artikolu 51(b) tar-Regolament (KE) Nru 1782/2003. Fuq it-talba ta' Spanja u Franza, id-data għandha titranġa għal dawk l-Istati Membri.
               
            
                  (3)
               
               
                  Sar żball meta ġew miżjuda l-paragrafi ġodda mal-Artikolu 48a tar-Regolament (KE) Nru 795/2004. Ir-Regolament tal-Kummissjoni (KE) Nru 1701/2005 (3) u r-Regolament (KE) Nru 2183/2005 (4) it-tnejn żdiedilhom paragrafu 10. Fl-interessi taċ-ċarezza, dawk il-paragrafi li n-numru tagħhom kien affettwat għandhom jitbiddlu b'paragrafi bin-numri tajbin, għax inkella jistgħu jikkawżaw xi konfużjoni.
               
            
                  (4)
               
               
                  Sar żball ukoll fil-kliem tal-paragrafu 10 miżjud mir-Regolament (KE) Nru 2183/2005, li jawtorizza lil Malta u s-Slovenja jagħtu għajnuna għall-imsaġar taż-żebbuġ fl-2006. L-ammonti massimi li għalihom jipprovdi dak il-paragrafu huma ħżiena, peress li dawn għandhom ikunu l-ammonti kalkolati għall-pagament uniku. B'hekk għandhom jikkorrispondu għall-komponent taż-żejt taż-żebbuġa għal dawk l-Istati Membri għall-2006 mogħtija fl-Anness VIIIa għar-Regolament (KE) Nru 1782/2003. Id-dispożizzjoni ta’ hawn fuq għandha għalhekk tiġi emendata.
               
            
                  (5)
               
               
                  Għaldaqstant, ir-Regolament (KE) Nru 795/2004 għandu jiġi emendat u korrett skont dan.
               
            
                  (6)
               
               
                  Il-miżuri pprovduti għal dan fir-Regolament jaqblu mal-opinjoni tal-Kumitat ta' Tmexxija għall-Pagamenti Diretti,
               
            ADOTTAT DAN IR-REGOLAMENT:
      Artikolu 1
      L-Anness I tar-Regolament (KE) Nru 795/2004 huwa mibdul bit-test fl-Anness ta' dan ir-Regolament.
      Artikolu 2
      Paragrafu 10 kif miżjud bir-Regolament (KE) Nru 2183/2005 u paragrafu 11 tal-Artikolu 48a tar-Regolament (KE) Nru 795/2004 jiġu mibdula b’dan li ġej:]
      
         “11.   Malta u s-Slovenja jistgħu jagħtu għajnuna għall-imsaġar taż-żebbuġ għal kull GIS-ha ta’ żebbuġ fl-2006 għal minimu ta' EUR 47 000 u massimu ta' EUR 120 000 għal mhux aktar minn ħames kategoriji ta' msaġar taż-żebbuġ kif definit fl-Artikolu 110i(2) tar-Regolament (KE) Nru 1782/2003.
         12.   Għal Slovenja, l-Artikoli 2 u 13 tar-Regolament tal-Kunsill (KEE) Nru 1696/71 (*) u r-Regolament tal-Kunsill (KE) Nru 1098/98 għandu jibqa jgħodd, rispettivament, fir-rigward tal-ħsad tal-2006 u sal-31 ta' Diċembru 2006 (**).
      
      Artikolu 3
      Dan ir-Regolament jidħol fis-seħħ fid-data tal-pubblikazzjoni tiegħu fi Il-Ġurnal Uffiċjali ta' l-Unjoni Ewropea.
      L-Artikolu 2 japplika mill-1 ta' Jannar 2006.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussel, 25 ta' Lulju 2006.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 270, 21.10.2003, p. 1. Ir-Regolament kif l-aħħar emendat bir-Regolament (KEE) Nru 319/2006 (ĠU L 58, 28.2.2006, p. 32).
      
         (2)  ĠU L 141, 30.4.2004, p. 1. Ir-Regolament kif l-aħħar emendat bir-Regolament (KEE) Nru 658/2006 (ĠU L 116, 29.4.2006, p. 14).
      
         (3)  ĠU L 273, 19.10.2005, p. 6.
      
         (4)  ĠU L 347, 30.12.2005, p. 56.
      
         ANNESS
         
            
               “ANNESS I
               
                           Stat Membru
                        
                        
                           Data
                        
                     
                           Il-Belġju
                        
                        
                           15 ta' Lulju
                        
                     
                           Id-Danimarka
                        
                        
                           15 ta' Lulju
                        
                     
                           Il-Ġermanja
                        
                        
                           15 ta' Lulju
                        
                     
                           Il-Greċja tan-Nofsinhar (il-Peloponneżu, il-Gżejjer Joniċi, il-Greċja tal-Punent, Attika, l-Eġew tan-Nofsinhar u Kreta)
                        
                        
                           20 ta' Ġunju
                        
                     
                           Il-Greċja ċentrali u tat-Tramuntana (il-Maċedonja tal-Lvant u Traċja, il-Maċedonja ċentrali, il-Maċedonja tal-Punent, Epiru, Tessalja, il-Greċja kontinentali (Sterea) u l-Eġew tat-Tramuntana)
                        
                        
                           10 ta' Lulju
                        
                     
                           Spanja
                        
                        
                           1 ta' Lulju
                        
                     
                           Franza: Aquitaine u Midi-Pyrénées
                        
                        
                           1 ta' Lulju
                        
                     
                           Franza: Alsace, Auvergne, Bourgogne, Bretagne, Centre, Champagne-Ardennes, Corse, Franche-Comté, Ile-de-France, Languedoc-Roussillon, Limousin, Lorraine, Nord-Pas-de-Calais, Basse-Normandie, Haute-Normandie, Pays-de-Loire, Picardie, Poitou-Charentes, Provence-Alpes-Côte-d’Azur u Rhône-Alpes
                        
                        
                           15 ta' Lulju
                        
                     
                           L-Italja
                        
                        
                           11 ta' Ġunju
                        
                     
                           L-Awstrija
                        
                        
                           30 ta' Ġunju
                        
                     
                           Il-Portugall
                        
                        
                           1 ta' Marzu”